《谢张和仲老宝云茶》
宋代·王令

故人有意真怜我，灵荈封题寄荜门。
与疗文园消渴病，还招楚客独醒魂。
烹来似带吴云脚，摘处尘无谷雨痕。
果肯同尝竹林下，寒泉应有惠山存。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。